साउथ और ईस्ट चाइना सी में बढ़ते दखल पर कहा- हम अंतरराष्ट्रीय कानून मानेंगे
PM Modi's Response to Growing Chinese Incursions in South China Sea. Follow Japan G7 Summit Latest News, Reports and Updates On Dainik Bhaskar (दैनिक भास्कर)
प्रधानमंत्री नरेंद्र मोदी ने समुद्र में बढ़ती चीन की गतिविधियों को लेकर कहा कि भारत संप्रभुता का सम्मान करता है और हमेशा अंतरराष्ट्रीय कानून का पालन करते हुए समस्या का शांतिपूर्ण हल निकालने में भरोसा करता है।
G-7 के लिए जापान के हिरोशिमा पहुंचे प्रधानमंत्री नरेंद्र मोदी ने पहली बार जापानी मीडिया को इंटरव्यू दिया। PM मोदी से पूछा गया- साउथ चाइना सी और ईस्ट चाइना सी में हो रहे चीनी सेना के विस्तार और ताइवान की स्थिति पर भारत का क्या रुख है। इसके जवाब में PM मोदी ने कहा- अंतरराष्ट्रीय कानून के आधार पर समुद्री विवादों के शांतिपूर्ण समाधान को बढ़ावा देते हुए भारत अपनी संप्रभुता और अखंडता की रक्षा के लिए कमिटेड है। हमने इन्हीं बातों को ध्यान में रखते हुए बांग्लादेश के साथ संबंधों को सुधारा है।
दरअसल, जापान, साउथ कोरिया और ASEAN देशों के साथ व्यापार के लिए साउथ चाइना सी भारत के लिए बेहद अहम है। इस रूट से भारत का 13.8 लाख करोड़ रुपए का कारोबार होता है।
भारत के लिए क्यों जरूरी है साउथ-चाइना सी?
समुद्री सीमा पर क्या है अंतरराष्ट्रीय कानून?
वैश्विक समस्याओं के बीच ह्यूमन सेंट्रिक डेवलपमेंट पर फोकस : PM मोदी 
जापानी मीडिया के साथ इंटरव्यू में PM मोदी से पूछा गया कि सुपर पावर कहे जाने वाले देशों के बीच अस्थिरता है। ऐसे में भारत विश्व शांति और स्थिरता बनाए रखने के लिए कैसे इन देशों के साथ काम करेगा।
इस पर PM मोदी ने कहा- दुनिया कोरोना महामारी, आतंकवाद और जलवायु परिवर्तन जैसी चुनौतियों का सामना कर रही है। ये सब वर्ल्ड डेवलपमेंट को प्रभावित कर रहा है। इन समस्याओं का हल निकालना भारत की प्राथमिकता है। जापान और अन्य साझेदारों के साथ सहयोग के जरिए हम मानव-केंद्रित विकास (ह्यूमन सेंट्रिक डेवलपमेंट) पर जोर देंगे।
मोदी बोले- भारत-जापान के बीच सहयोग जरूरी
PM मोदी ने कहा- कई जियोपॉलिटिकल टेंशन के चलते फूड एंड एनर्जी सप्लाई चेन प्रभावित हुई है। हमें इसका हल निकालने के लिए जापान और समान विचारधारा वाले देशों के साथ सहयोग की जरूरत है।
उन्होंने कहा- सप्लाई चेन में बाधा, आर्थिक सुधार, ऊर्जा अस्थिरता, क्लाइमेट चेंज, हेल्थकेयर, फूड सिक्योरिटी जैसी वैश्विक चुनौतियों से निपटने के लिए G-7 और G-20 के बीच सहयोग को मजबूत करना जरूरी है।
ये खबर भी पढ़ें...
भारत-आसियान देशों के युद्धाभ्‍यास वाले इलाके में पहुंचा चीनी जहाज:भारतीय वॉरशिप से 80 किमी दूर रहा, नौसेना ने बंद किया ट्रैकिंग सिस्टम
भारत ने आसियान देशों के साथ मिलकर सोमवार को साउथ चाइना सी में मिलिट्री ड्रिल की थी। इस दौरान चीन का सर्विलांस वेसल यानी निगरानी रखने वाला जहाज शियांग यैंग होंग 10 उनके आसपास के इलाके में आया। सर्विलांस वैसल के अलावा चीन की पीपल्स लिबरेशन आर्मी के 8 और जहाज उसके साथ मौजूद थे। पढ़ें पूरी खबर...